
[bookmark: Text4]
Atklāta konkursa “Budžeta plānošanas un finanšu vadības risinājuma izstrāde un uzturēšana” piegādātāju apspriedes ziņojums

1. Pasūtītājs, adrese: Valsts kase, Smilšu iela 1, Rīga, LV 1919.

2. Iepirkuma identifikācijas Nr.: VK 2023/03/ANM.

3. Datums, kad paziņojums par piegādātāju apspriedi ir publicēts Iepirkumu uzraudzības biroja tīmekļvietnē: 02.01.2024.

4. Termiņš, līdz kuram piegādātāji iesniedz komentārus: 17.01.2024.

5. Apspriedes dalībnieki:
Saskaņā ar Publisko iepirkumu likuma 18. panta otro prim daļu rīkotajā apspriedē ar piegādātājiem par atklāta konkursa “Budžeta plānošanas un finanšu vadības risinājuma izstrāde un uzturēšana” (Id. Nr. VK 2023/03/ANM) nolikuma pretendentu atlases prasībām un tehniskās specifikācijas prasībām ir piedalījušies 4 piegādātāji:
3.1.	SIA Helmes Latvia (komentāri iesniegti 17.01.2024. e-pastā);
3.2.	SIA RGP (komentāri iesniegti 10.01.2024. e-pastā);
3.3.	AS “Emergn” (komentāri iesniegti 16.01.2024. e-pastā);
3.4.	SIA “Visma Enterprise” (komentāri iesniegti 17.01.2024. e-pastā).

6. Piegādātāju komentāri:
Saskaņā ar Publisko iepirkumu likuma 18. panta otro prim daļu rīkotajā apspriedē ar piegādātājiem ir saņemti komentāri par atklāta konkursa “Budžeta plānošanas un finanšu vadības risinājuma izstrāde un uzturēšana” (Id. Nr. VK 2023/03/ANM) nolikuma pretendentu atlases prasībām un tehniskās specifikācijas prasībām.

Pasūtītāja jautājumi:



	Nr.p.k.
	Pasūtītāja jautājums
	Lūdzam sniegt atbildi (ieteikuma, priekšlikuma, komentāra u.tml. veidā)
	Iepirkuma komisijas skaidrojumi

	1.
	Vai pretendenta kvalifikācijas prasības ir samērīgas un atbilstošas iepirkuma priekšmetam un nepamatoti neierobežo konkurenci?
	[__________]
Pretendenta kvalifikācijas prasības var ierobežot konkurenci. 
Ierosinām, lai katrai lomai varētu piedāvāt vairāk kā vienu personu, lai nosegtu piedāvātas kvalifikācijas prasībās. Piemēram, Projekta vadītājs un Scrum Master var būt divas dažādas personas.

[__________]
Pretendents uzskata, ka atsevišķas no kvalifikācijas prasībām projektā iesaistītajam personālam ir izvirzītas pārāk šauras un var nepamatoti ierobežot konkurenci. Sīkāk skat. zemāk tabulā “Komentāri par izvirzītajām kvalifikācijas prasībām”.

[__________]
Izvirzītās kvalifikācijas prasības ir diskutējamas. Vēlams minēt precīzāk, kas tiek saprasts ar līdzvērtīgu augstāko izglītību vai sertifikātiem. Piemēram, lai gan sertifikāts par vienu tēmu, atšķirības ir metodēs. Augstākā izglītība konkrētā jomā nosedz plašākas zināšanas jomu un apjomu nekā konkrētas metodes sertifikāts. 
Ieteikums speciālistiem noteikt vēlamo izglītības līmeni, bet sertifikātus kā vēlamus, un ietvert kā papildus vērtējamo kritēriju.
	Prasības tiks precizētas, ņemot vērā ieinteresēto piegādātāju ieteikumus.

	2.
	Vai tehniskajā specifikācijā ir iekļautas prasības, kas nepamatoti ierobežo pretendentu loku vai paaugstina pakalpojuma izmaksas?
	[__________]
Tehniskajā specifikācijā iekļautas prasības var ierobežot pretendentu loku vai paaugstināt pakalpojuma izmaksas (piemēram, prasība izmantot tikai atvērto kodu vai prasīt izstrādāt tādas komponentes, kuras jau eksistē  citās tehnoloģijās).

Detalizēti komentāri un ierosinājumi pievienoti šī dokumenta sadaļā "Komentāri par izvirzītajām tehniskās specifikācijas prasībām".

[__________]
Pretendents uzskata, ka tehniskajā specifikācijā nav iekļautas prasības, kas nepamatoti ierobežotu pretendentu loku.

Sadaļā 1.5 “Budžeta plānošanas un finanšu vadības risinājuma un tā attīstības darbu reglamentējošie normatīvie akti/Saistība ar citiem dokumentiem” minēta prasība Izstrādātāja sekot līdzi ārējo normatīvo dokumentu prasību izmaiņām. Pārliekot atbildību par saistīto normatīvo aktu atsekošanu un to izmaiņu realizāciju, tiek būtiski sadārdzinātas risinājuma izmaksas, jo prasību definēšana, tajā skaitā prasību atbilstība normatīvo aktu prasībām ir Pasūtītāja tipisks pienākums un atbildība. 

[__________]
Pakalpojuma izmaksas būtiski sadārdzina arī (1) FP.10 iekļautais grafiskais darbplūsmu konfigurēšanas rīks, (2) FP 11 iekļautais formu dizainēšanas ietvars, (3) FP 13 iekļautais formas noklusētā skata definēšanas prasība individuāliem lietotājiem  un (4) 3.8., 4.6, 5.8, 6.2.4, 6.9,7,7.1.4, 7.2.4, 8.5, 9.9. sadaļās iekļautās atskaišu vajadzības, it īpaši atskaites, kas iekļauj citu sistēmu datus un lietotājiem pašiem konfigurējamas atskaites, tādēļ iesakām šādus darbietilpīgas izstrādes prasības neiekļaut risinājums specifikācijā. Atskaišu vajadzībām iesakām izmantot specializētus datu noliktavas un analītikas risinājumus (DWH) un šajā sistēmā iekļaujot tikai konkrēti definētas/ierobežotas operatīvas atskaites, kuras vēlams iekļaut specifikācijas pielikumā.

[__________]

Tehniskajā specifikācija redzam sertifikācijas prasības kuru pamatotība nav skaidra, mēs piedāvājam biznesa inteliģences sistēmu Jedox ar ISO 27001:2017, ISO 9001:2015, SOC 2, SOC 3, CSA Star Level 1 and Level 2.
Tā kā sistēma Jūsu aprakstītās funkcijas jau šobrīd pilda daļā ministriju Latvijā un citās valstīs pasaulē, tad būtu svarīgi saprast papildus sertifikācijas pamatotību, lai nerodas situācija, kad sertifikāti tiek prasīti vienkārši izslēdzot konkrētus produktus un izstrādātājus.


	Prasības tiks precizētas, ņemot vērā ieinteresēto piegādātāju ieteikumus.

	3.
	Kāds, Jūsuprāt, ir optimālais funkcionalitātes sadalījums izstrādes kārtās, ņemot vērā, ka līdz 2025.gada 30 decembrim jāizstrādā vismaz trīs funkcionālie bloki (skat. Tehniskās specifikācijas prasību ORG.2.)
	[__________]
Esošais sadalījums kārtās ir saprotams un izpildāms.

[__________]
Lai Pretendentam nebūtu jāiesaldē ļoti lieli finanšu līdzekļi risinājuma izstrādē, saņemot maksājumu par paveikto tikai pēc visas 1.kārtas akceptēšanas, t.i. tikai 2025.gada 30.decembrī, Pretendents piedāvā 1.kārtas izstrādi realizēt vairākās apakškārtās, kur katrai no apakškārtām Pasūtītājs veic akceptēšanu un katru no apakškārtām pieņem ar nodošanas-pieņemšanas aktu atsevišķi. Tādējādi tiktu mazināts Pretendenta slogs savu līdzekļu iesaldēšanā izstrādes darbos un tiktu mazināti riski Pasūtītājam finālā iegūt programmproduktu ar pasūtīto funkcionalitāti, kura viennozīmīgi atbilst Pasūtītāja prasībām.
Pretendents piedāvā 1.kārtas darbus sadalīt šādās apakškārtās:
· 1.apakškārta – koplietošanas funkcionalitāte (lietotāju un to lomu pārvaldība, klasifikatoru pārvaldība, paziņojumi un brīdinājumi, dimensiju pārvaldība, darbplūsmu pārvaldība) un funkcionālā bloka “Vidējā termiņa budžeta plānošana un ilgtermiņa saistību uzskaites funkcionalitāte” izstrāde;
· 2.apakškārta – funkcionālā bloka “Budžeta paskaidrojumu funkcionalitāte” izstrāde un dimensiju pārvaldības, un darbplūsmu pārvaldības pilnveide (visticamāk izkristalizēsies papildus vajadzības pēc 1.apakškārtas funkcionalitātes akcepttestēšanas);
· 3.apakškārta – funkcionālā bloka “Iestādes līmeņa plānošanas funkcionalitāte” izstrāde.
Detalizētu kalendāro plānu un sadalījumu pa sprintiem Pasūtītājam būtu jāsaskaņo ar Pretendentu pēc Līguma noslēgšanas Projekta pārvaldības plāna izstrādes laikā.

[__________]
Šajā brīdī nav iespējams komentēt vai līdz minētajam datumam ir iespējams pabeigt 3 funkcionālo bloku izstrādi, jo nav zināms projekta sākuma laiks. Vēlamies uzsvērt, ka termiņa ievērošanai ir ļoti būtiski, ka projekta realizācija notiek bez kavējumiem dažādu lēmumu pieņemšanas dēļ un projektā ir iesaistīts optimāls klienta pārstāvju skaits, ar lēmumu pieņemšanas pilnvarām. Būtiski arī katrā funkcionālajā blokā precizēt specifikāciju pirms projekta plānošanas vai arī vienoties par projekta prioritātēm (laiks/projekta apjoms) ja risinājums veidojums ar agile pieeju, kad precizējumi top pakāpeniski. 

[__________]
Tā, kā mūsu gadījumā jūsu aprakstītā funkcionalitāte lielā mērā mums ir jau izstrādāta, tad varam pielāgoties nodošanas termiņiem.
	Prasības tiks precizētas, ņemot vērā ieinteresēto piegādātāju ieteikumus.



Komentāri par izvirzītajam kvalifikācijas prasībām:

	Nr.p.k.
	Kvalifikācijas prasība 
	Komentāri
	Iepirkuma komisijas skaidrojumi

	1.
	Pretendenta gada vidējais neto apgrozījums 3 (trīs) iepriekšējo gadu laikā, par kuriem iesniegti gada pārskati (no 2020. gada 1. janvāra līdz piedāvājuma iesniegšanas termiņam) (vai pretendenta darbības laikā, ja no pretendenta darbības uzsākšanas (dibināšanas) datuma ir pagājis mazāk par 3 (trīs) gadiem) vidēji gadā ir ne mazāks kā 1 000 000,00 EUR (viens miljons euro) bez PVN vai pretendents pierāda Pasūtītājam, ka pretendenta rīcībā ir brīvi līdzekļi līguma izpildei vismaz 400000 EUR (četri simti tūkstoši euro), iesniedzot kredītiestādes apliecinājumu par  kredīta piešķiršanu līguma noslēgšanas gadījumā vai izziņu par atbilstošu līdzekļu esamību bankas norēķinu kontā, pie nosacījuma, ka pretendenta paša kapitāls ir vismaz 400000 (četri simti tūkstoši euro).
	[__________]
Pretendentam nav iebildumu par izvirzīto kvalifikācijas prasību.

[__________]
Prasība par gada apgrozījumu un brīvajiem līdzekļiem šķiet nepamatoti augsta ierobežojot konkurenci.
	Prasība netiks mainīta.

	2.
	Pretendenta likviditātes koeficients (apgrozāmo līdzekļu attiecība pret īstermiņa saistībām) ir vismaz 1.
	[__________]
Pretendentam nav iebildumu par izvirzīto kvalifikācijas prasību.

[__________]
Ierobežo konkurenci tiešā veidā apzinoties projekta apmēru.
	Prasība netiks mainīta.

	3.
	Pretendentam iepriekšējo 5 (piecu) gadu (2019., 2020., 2021., 2022., 2023. un 2024. gadā līdz piedāvājuma iesniegšanas dienai) ir pieredze:
	
	-

	3.1.
	Vismaz vienas finanšu vadības un/vai budžeta vadības sistēmas izstrādē un ieviešanā vai piegādē un pielāgošanā, kur:
1) Iekļauta vismaz divu līmeņu hierarhiska pakļautības / padotības struktūra ar nodalītām piekļuves tiesībām;
2) Iekļauta dažādu dimensiju konsolidācija;
3) Iekļautas budžeta izpildes sistēmiskas, loģiskas un biznesa kontroles; 
4) Iekļauts datu apmaiņas risinājums ar citām informācijas sistēmām,  izmantojot REST tīmekļa pakalpes. 

	[__________]
Pretendents ierosina paplašināt prasību par datu apmaiņas risinājumu ar citām informācijas sistēmām, izsakot to šādā redakcijā: “4) Iekļauts datu apmaiņas risinājums ar citām informācijas sistēmām, izmantojot SOAP vai REST tīmekļa pakalpes, vai datu apmaiņu integrējoties ar citu informācijas sistēmu datu bāzēm ar SQL līdzekļiem”.

[__________]
Lūdzu precizēt vai piegāde un pielāgošana iever arī sistēmu attīstības un uzturēšanas projektus.
	Prasība tiks paplašināta, pieļaujot pierādīt pieredzi ar uzturēšanas līgumu.

[__________]
ierosinājums nav pieņemts, jo tieša integrācija ar citām informācijas sistēmām SQL datu bāzes līmenī nav paredzēta.


	3.2.
	Vismaz vienas finanšu vadības un/vai budžeta vadības sistēmas izstrādē un ieviešanā vai piegādē un pielāgošanā pasūtītājam, kurš ved finanšu uzskaiti saskaņā ar likumu par budžeta un finanšu vadību vai ES dalībvalsts publiskā sektora finanšu uzskaiti reglamentējošu normatīvo aktu.
	[__________]
Pretendentam nav iebildumu par izvirzīto kvalifikācijas prasību.

[__________]
Lūdzu precizēt vai piegāde un pielāgošana iever arī sistēmu attīstības un uzturēšanas projektus.
	Prasība tiks paplašināta, pieļaujot pierādīt pieredzi ar uzturēšanas līgumu. 

	4.
	Pretendents līguma izpildē piedāvā šādus speciālistus, kuri pieredzi ieguvuši iepriekšējo 5 (piecu) gadu (2019., 2020., 2021., 2022., 2023. un 2024. gadā līdz piedāvājuma iesniegšanas dienai) laikā:
	
	

	4.1.
	Projektu vadītājs, kurš atbilst šādām prasībām:
1) vismaz augstākā izglītība (izņemot pirmā līmeņa profesionālo augstāko jeb koledžas izglītību), inženierzinātnēs, vadības zinībās, dabaszinātnēs, matemātikā vai informācijas tehnoloģijās; 
2) ir iegūts starptautiski sertifikāts spējās programmizstrādes vadībā (Certified SCRUM Master  vai ekvivalents; 
3) vadības pieredze vismaz vienā lielā (virs 50 piecdesmit personmēnešiem) informācijas sistēmas ieviešanas projektā, kur sistēma pabeigta (parakstīts darbu nodošanas-pieņemšanas akts), un kuru piedāvātais projekta vadītājs vadījis vismaz pusi no projekta laika.
	[__________]
Pretendents piedāvā paplašināt prasības 2.punktu, izsakot to šādā redakcijā: “2) ir iegūts starptautisks sertifikāts projektu vadībā (PMI PMP, PRINCE II vai ekvivalents) vai spējās programmizstrādes vadībā (Certified SCRUM Master, PMI Agile Certified Practitioner vai ekvivalents)”.

[__________]
Lūdzu precizēt vai 3. punktā par pieredzi informācijas sistēmas ieviešanas projektā iever arī sistēmu attīstības un uzturēšanas projektus.

[__________]
Trešā no projektu vadītāja prasībām ar pieredzi projekta ieviešana vismaz 50 mēnešu garuma ierobežo konkurenci apzinoties cik maz tādu projektu pastāv un cik maz uzņēmumiem būs šāda pieredze.

[__________]
Ierosinām, lai katrai lomai varētu piedāvāt vairāk kā vienu personu, lai nosegtu piedāvātas kvalifikācijas prasībās. Piemēram, Projekta vadītājs un Scrum Master var būt divas dažādas personas.

	Prasība tiks paplašināta, pieļaujot kompetences apliecināšanu gan ar projekta vadītāja, gan SCRUM Master sertifikātiem. 
Prasība tiks paplašināta, pieļaujot pierādīt pieredzi ar uzturēšanas līgumu. 




	4.2.
	Informācijas sistēmu arhitekts, kurš atbilst šādām prasībām:
1) Starptautiski atzīts informācijas sistēmu arhitekta sertifikāts (TOGAF vai ekvivalents) vai līdzvērtīga  augstākā izglītība;
2) ir pieredze sistēmas arhitektūras izstrādē vismaz 1 (vienā) kvalifikācijas prasību 3.2. apakšpunkta prasībām atbilstošā līgumā.
	[__________]
Pretendentam nav iebildumu par izvirzīto kvalifikācijas prasību.

[__________]
Lūdzu paskaidrot, kas tiek saprasts ar līdz-vērtīgu augstāko izglītību. Vai piemēram bakalaura vai maģistra grāds datorzinībās vai informācijas tehnoloģijās tiek uzskatīts par līdzvērtīgu augstāko izglītību kombinācijā ar atbilstošu sistēmas arhitekta pieredzi.
Sistēmas arhitektam līdzīgi kā vadošajam programmētājiem vai programmētājam nav būtiska pieredze konkrētas funkcionalitātes sistēmās, bet gan izpratne par tehnoloģi-jām, to mijiedarbību, lai sasniegtu izvirzītās nefunkcionālās prasības. Tāpēc lūdzu iz-vērtēt vai nav pārmērīga prasība par piere-dzi  finanšu vadības un/vai budžeta vadī-bas sistēmā. Kā arī arhitektam būtiskāka būtu 3.1. punkta prasības.
Ieteikums speciālistiem noteikt vēlamo iz-glītības līmeni, bet sertifikātus kā vēlamus, un ietvert kā papildus vērtējamo kritēriju

[__________]
Ja sistēma netiek programmēta, bet par pamatu tiek izmantota biznesa inteliģences sistēma, tad neredzu pamatojumu sistēmas arhitektam, kā obligātai prasībai.

	Informācijas sistēmu arhitekta sertifikācija tiks pārcelta uz saimnieciski visizdevīgākā piedāvājuma vērtēšanu.


	4.3.
	Vadošais sistēmanalītiķis, kurš atbilst šādām prasībām:
1) starptautiski atzīts sertifikāts prasību inženierijā (Certified Professional for Requirements  Engineering (CPRE), OMG-Certified UML Professional 2 (OCUP 2) vai ekvivalenti) vai līdzvērtīga augstākā izglītība;
2) pieredze sistēmanalīzes veikšanā vienā vadības grāmatvedības (piemēram, budžeta plānošanas un izpildes kontroles procesa) IT risinājuma ieviešanas projektā (virs 50 personmēnešiem), kur projekts ir pabeigts, izstrādājot sistēmas vai programmatūras prasību specifikācijas un/vai projektējumus, piedaloties realizācijā un ieviešanā un kurā piedāvātais sistēmanalītiķis ir piedalījies vismaz pusi no projekta laika.
	[__________]
Pretendents piedāvā precizēt prasību pēc sertifikātiem vadošajam sistēmanalītiķim, papildinot sertifikātu sarakstu ar Certified Business Analyses Professional (CBAP), jo Pretendenta ieskatā šis ir augstāks nekā šobrīd prasībā iekļautais Certified Professional for Requirements Engineering (CPRE).

[__________]
Lūdzu paskaidrot, kas tiek saprasts ar līdz-vērtīgu augstāko izglītību. Vai piemēram bakalaura vai maģistra grāds datorzinībās vai informācijas tehnoloģijās tiek uzskatīts par līdzvērtīgu augstāko izglītību.
Ieteikums speciālistiem noteikt vēlamo izglītības līmeni, bet sertifikātus kā vēlamus, un ietvert kā papildus vērtējamo kritēriju

[__________]
Atbilstošāka prasība šķistu datu analītiķa esamība projekta nevis sistemanalītiķa, jo projekta realizācijā svarīgs posms būs tieši darbs ar datiem un to konsolidāciju.

	Sistēmanalītiķa sertifikācija tiks pārcelta uz saimnieciski visizdevīgākā piedāvājuma vērtēšanu.

[__________]
 piedāvātais CBAP sertifikāts ir biznesa analītiķa, nevis sistēmanalītiķa sertifikāts. Skat. Arī IUB 25.08.2017 lēmumu lietā Nr.4-1.2/17-217.  

[__________]
Sistēmanalītiķa kompetence nosedz datu analītiķa kompetenci.



	4.4.
	Vadošais programmētājs, kurš atbilst šādām prasībām :
1) augstākā izglītība informācijas tehnoloģiju jomā;
2) pieredze vadot vismaz trīs programmētāju komandu vismaz vienā vadības grāmatvedības (piemēram, budžeta plānošanas un izpildes kontroles procesa) IT risinājuma ieviešanas projektā (virs 50 personmēnešiem), kur projekts ir pabeigts, izmantojot piedāvāto programmatūras platformu un kurā piedāvātais vadošais programmētājs ir piedalījies vismaz pusi no projekta laika
	[__________]
Pretendentam nav iebildumu par izvirzīto kvalifikācijas prasību.

[__________]
Izstrādes projektos vadošais programmē-tājs un programmētāji kopumā ir atbildīgi par tehnisko izpildi nevis konkrētas sistēmas biznesa funkcionalitāti vai mērķi, to nodrošina biznesa un sistēmu analītiķi. Tāpēc lūdzu izvērtēt vai programmētāju pie-redzē nepieciešams uzskaitīt konkrētas funkcionalitātes programmatūras pieredzi (vadības grāmatvedības vai finanšu/ budžeta plānošanas sistēmas), pietiekoša ir pieredze noteikta apjoma informācijas sis-tēmas izstrādē, attīstībā un uzturēšanā.
Kā arī precizēt vai 2. punktā par pieredzi IT risinājuma ieviešanas projektā iever arī sis-tēmu attīstības un uzturēšanas projektus.
Papildus lūdzu vienādot terminus, jo IT pa-saulē ar IT risinājumu tiek kopumā uztverts jau tirgū esošs gatavs risinājums, bet ar informācijas sistēmu izstrādi tiek saprasts gan klienta vajadzībām individuāli izstrādā-ta sistēma, gan IT risinājumu pielāgošana. Iespējams prasībās visiem speciālistiem izmantot vispārīgo un kopīgo terminu pie-redzei.



[__________]
Ja par pamatu tiek izmantota biznesa inteliģences sistēma, tad programmētājs projektā neiesaistās un šķiet nepamatoti pieprasīt vadošā programmētāja iesaisti un definēt šādas programmētrāja prasības.

	Prasība tiks paplašināta, vadošajam programmētājam pielīdzināts ieviešanas vadītājs.

	4.5.
	Sistēmu administrators, kurš atbilst šādām prasībām:
1) Augstākā izglītība informācijas tehnoloģiju jomā;
2) Pieredze sistēmas, kura izstrādāta, izmantojot pretendenta piedāvātās tehnoloģijas un nodrošina vismaz divus klientu hierarhijas līmeņus, uzstādīšanā, izmantojot konteinerizētu piegādes risinājumu.  
	[__________]
Pretendentam nav iebildumu par izvirzīto kvalifikācijas prasību.
	-

	4.6.
	Testētājs, kurš atbilst šādām prasībām:
1) Starptautiski atzīts sertifikāts testēšanā (ISTQB Foundation level) vai līdzvērtīga augstākā izglītība;
2) Pieredze vismaz vienas finanšu vadības un/vai budžeta vadības sistēmas testēšanā. tajā skaitā – izstrādājot automātiskus testus un pielietojot automatizētus testēšanas rīkus.
3) Testētājs nedrīkst piedalīties projektā citā lomā adītāja pienākumus.
	[__________]
Pretendents piedāvā mīkstināt prasību attiecībā uz testētāja pieredzi, svītrojot automatizētās testēšanas pieredzi finanšu vadības un/vai budžeta vadība sistēmas testēšanā. Ja Pasūtītājs uzskata, ka testētājam nepieciešamas zināšanas par automatizētās testēšanas rīkiem un pieredze automātisko testu izstrādē, tad Pretendents piedāvā to nodalīt atsevišķā prasībā, izsakot to šādā redakcijā: “Pieredze vismaz vienā projektā pielietojot automatizētus testēšanas rīkus un izstrādājot automātiskus testus”.
 
3.ajā prasībā ir ieviesusies gramatikas kļūda, lūgums to labot

[__________]
Lūdzu izvērtēt vai testētāja pieredzē nepie-ciešams uzskaitīt konkrētas funkcionalitā-tes programmatūras pieredzi (finanšu vadī-bas un/vai budžeta vadības sistēmas tes-tēšanā), pietiekoša ir pieredze noteikta ap-joma informācijas sistēmas izstrādē, attīs-tībā un uzturēšanā.
Lūdzu skaidrot vai pieredzes papildinājums par “tajā skaitā – izstrādājot automātiskus testus un pielietojot automatizētus testēša-nas rīkus” nepieciešams pierādīt ar vienu projekta – ieviešanas, papildināšana un uzturēšanas pieredzi.
Ieteikums speciālistiem noteikt vēlamo iz-glītības līmeni, bet sertifikātus kā vēlamus, un ietvert kā papildus vērtējamo kritēriju

	Testēšanas vadītāja sertifikācija tiks pārcelta uz saimnieciski visizdevīgākā piedāvājuma vērtēšanu.

Tiks atcelta prasība pēc pieredzes tieši finanšu vadības risinājuma testēšanā.





Pasūtītāja jautājumi par tehniskās specifikācijas prasībām:

	Nr.p.k.
	Pasūtītāja jautājums
	Lūdzam sniegt atbildi (ieteikuma, priekšlikuma, komentāra u.tml. veidā)
	Iepirkuma komisijas skaidrojumi

	1.
	Ja Jūsu rīcībā ir produkts, kurš ir aizsargāts ar autortiesībām, vai Jūs esat gatavi licencēt Pasūtītājam šo produktu atbilstoši EUPLA nosacījumiem?
	[__________]
Pretendents projekta realizācijā neplāno Pasūtītājam piedāvāt produktu, kurš aizsargāts ar autortiesībām.


[__________]
Prasība izslēdz standartizēta produkta izmantošanu, jo varam sniegt pieeju tikai mūsu izstrādātajiem konfigurācijas skriptiem, bet ne pašai programmatūrai, kas ir Jedox AG īpašums. Šis tiešā veidā ierobežo konkurenci.
	-

	2.
	Vai Pasūtītāja noteiktie tehniskie ierobežojumi (piegādes ķēdes, izmantojamās tehnoloģijas) nerada Jums ierobežojumus piedalīties iepirkumā? Ja rada, lūdzu, norādiet, kādas izmaiņas nepieciešams veikt!
	[__________]
Pasūtītāja izvirzītās prasības attiecībā uz izmantojamajām tehnoloģijām un piegādes ķēdēm Pretendentam nerada ierobežojumus piedalīties iepirkumā. Gluži otrādi, Pretendents jau šobrīd citu projektu realizācijā izmanto Pasūtītāja prasītās izmantojamās tehnoloģijas un piegādes ķēdes.
	-



Komentāri par izvirzītajām tehniskās specifikācijas prasībām:

[__________]

	Nr.p.k.
	Tehniskās specifikācijas prasība
	Komentāri
	Iepirkuma komisijas skaidrojumi

	1. 
	NP.3.
	Lūgums iekļaut nedaudz paskaidrotāku shēmu un aprakstu, piemēram, ko nozīmē zaļā līnija no Izstrādātāja uz testa vidi, vai, piemēram, kāds risinājums nodrošina docker reģistra funkciju? Papildus tam, nav līdz galam definēts, vai Izstrādātājs atbild tikai par koda ievietošanu Gitea, vai arīdzan pašu CI/CD plūsmu veidošanu/uzturēšanu?
	Prasība tiks precizēta, papildinot ar aprakstu.

	2. 
	NP.6.
	Lūgums paskaidrot vai pašu slodzes dalītāju (programmatūru) un tā konfigurāciju nodrošina Izstrādātājs kā daļu no piegādājamās programmatūras, vai arīdzan pats Pasūtītājs?
	Izstrādātajam nav jāpiegādā slodzes dalītāja programmatūra, bet risinājumā jāatbalsta vairāk nekā vienas instances vienlaicīga darbība un jāpiegādā Nginx vai Apache “reverse proxy” konfigurācijas paraugs.

	3. 
	NP.10.
	Lūgums detalizēt integrāciju sadaļu, jo analīzes un izstrādes uzdevumiem ir grūti novērtēt izmaiņu apjomu, jo no sistēmu nosaukumiem vien nav nosakāms apjoms, datu pieejamība, nav precīzi nosakāmi nepieciešamie biznesa un tehniskie procesi, u.t.t.
	Prasība tiks precizēta, pievienojot shēmu.


	4. 
	NP.11.
	Lūgums paskaidrot kādā veidā tehniski būs pieejams/iegūstams ePortāla header un footer daļas?
	Prasība tiks precizēta, papildinot ar aprakstu. 


	5. 
	NP.12
	Iesakām precizēt vārdu “visas” prasībā “Visas sistēmā veiktās izmaiņas, tai skaitā sistēmas administratora darbības tiek auditētas”, lai izvairītos no dažādām interpretācijām apzinot nepieciešamo darbietilpību šādu prasību realizēšanai.
	Teikums tiks dzēsts, prasības auditācijai aprakstītas 2.7.sadaļā.

	6. 
	NP.14.
	Vai antivīrusa programmatūra ir jāpiegādā kopā ar pamata sistēmu, vai arī jāizmanto (jāintegrē) esoša Pasūtītāja antivīrusa programmatūra?
	Izstrādātājam pati antivīrusa programmatūra nav jāpiegādā, bet jānodrošina iespēja Pasūtītāja antivīrusa programmatūrai pārbaudīt augšupielādētās datnes, izmantojot failu sistēmu.

	7. 
	NP.15.
	Vai Pasūtītājs nodrošinās pašu SSL sertifikātu uzturēšanu (piegādāšanu, atjaunošanu)?
	Prasība tiks precizēta.

	8. 
	NP.43.
	Vai atskaišu ģenerēšana netiek attiecināta uz “datu ievades/datu attēlošanas pieprasījumiem”? Ja tiek, tad tas varētu atstāt lielu ietekmi uz sistēmas darbības ātrumu, dēļ kā būtu nepieciešama iespējams ļoti jaudīga arhitektūra / serveru skaits, kuru grūti prognozēt. Ieteicams šo prasību precizēt.
	Prasība tiks precizēta, pievienots arī standarta atskaišu sagatavošanas laiks (20 sekundes).

	9. 
	ORG.50.
	Vai ar “atbilstoši produkcijas vidē veiktajām izmaiņām” tiek saprasta aplikācijas versija, ko piegādājis Izpildītājs? Pēc noklusējuma testa videi nebūs pieeja produkcijas videi (t.sk. programmatūras versijai produkcijā)- nepieciešams precizēt kādā veidā Pasūtītājs ir iecerējis nodrošināt sinhronizāciju, lai nodrošinātu šo prasību. Vai varbūt ar šo prasību ir domāts kaut kas cits?
	Prasība tiks precizēta.

	10. 
	FP.24 – FP.30
	Vai Pasūtītājs vēlas atsevišķu papildus auditācijas datu vākšanu pamatsistēmā un papildus interfeisu auditācijas ierakstu skatīšanai, vai arīdzan ir pieņemams risinājums, ka visas auditācijas prasības, t.sk. ar objektiem (lietotājs, datumi, IP adreses u.c.) tiek nodrošināta ar datu sūtīšanu uz vienu centrālu rīku- Graylog? Paredzot vienu centrālu rīku (piem. Graylog) var vienkāršot sistēmu un ietaupīt finanšu līdzekļus sistēmas izveidei.
	Prasība netiks precizēta.

	11. 
	FP.1
	Iesakām papildināt šo sadaļu paredzot arī lietotāju tiesību datu atjaunošanas/labošanas mehānismu, tajā skaitā lietotāju deaktivizēšana ePieteikumu sistēmā.
	Prasība tiks precizēta.



	12. 
	FP.4
	Iesakām papildināt šo sadaļu, precizējot vismaz tīmekļa pakalpju skaitu, iekļaujot informāciju vai nepieciešams nodrošināt regulāru datu atjaunošanu un lūgums ņemt vērā, ka .csv datu struktūrai datu importa gadījumā jābūt fiksētai.
	Prasība tiks precizēta sprinta laikā.



	13. 
	FP.6
	Lūgums šo sadaļu papildināt iekļaujot klasifikatoru struktūru/as un vismaz šobrīd zināmo hierarhiju piemēriem.
	Prasība tiks precizēta sprinta laikā.

	14. 
	FP.9
	Lūgums paskaidrot un iekļaut specifikācijā sistēmas standarta darba plūsmu bibliotēkas. Šobrīd specifikācijā ļoti vispārīgi aprakstīts, vajadzētu precīzus nosacījumus kā tiks definētas darba plūsmas.
	Prasība tiks precizēta sprinta laikā.


	15. 
	FP.10
	Šī ir potenciāli ļoti darbietilpīga prasība, kuras realizēšana ir sarežģīta. Iesakām finanšu līdzekļu taupīšanas nolūkos to neiekļaut tehniskajā specifikācijā.
	Prasība tiks svītrota.

	16. 
	FP.11 – FP13
	Formu attēlošanas prasībās iekļautas potenciāli ļoti darbietilpīgas prasības veidot ievadformu definēšanas ietvaru un individuālu lietotāju noklusēto skatu saglabāšanas prasības. Finanšu līdzekļu taupīšanas nolūkos iesakām šīs prasības neiekļaut tehniskajā specifikācijā, vai arī, ja tās tomēr nepieciešamas, tad precīzi aprakstīt formas definīcija, paredzot ierobežojumus un formu funkcionalitātes, iekļaut piemērus, ko nozīmē izvērst/savērst hierarhiski pakļautas rindas/kolonnas un minimāli nepieciešamo konkrēto noklusēto skatu sarakstu, kur nepieciešams saglabāt lietotāju formas definējumu.
	Prasība tiks precizēta sprinta laikā.


	17. 
	FP.15
	Vēršam uzmanību, ka šī ir potenciāli ļoti darbietilpīga prasība, iesakām to pārskatīt un precizēt norādot nosacījumu veidus un to piemērus, pie kādiem notiek automātiskā ierakstu pārbaude.
	Prasība tiks atstāta.

	18. 
	FP.17
	Šajā prasībā iekļauts nosacījums kļūdas paziņojumā ietvert arī  lietotāja veiktās darbības. Lūgums precīzāk definēt cik detalizēti jāatseko lietotāja darbības un kādas darbības , kā arī iekļaut specifikācijā vai paredzēta sistēmas administratoram speciāla admin vide. Aicinām pārdomāt šo prasību, jo iespējams var ietaupīt finanšu līdzekļus izmantojot standarta devops rīkus, neveidojot jaunus risinājumus.
	Prasība tiks atstāta.

	19. 
	FP.18
	Lūgums precizēt nepieciešamās teksta redaktora funkcijas, tādējādi samazinot potenciāli darbietilpīgu prasību.
	Prasība tiks precizēta. 

	20. 
	2.7
	Lūgums precizēt sadaļu 2.7. Lietotāju autentifikācija un autorizācija un kā šī sadaļa ir saistīta ar sadaļu 2.1 Lietotāju pārvaldība
	Prasība tiks precizēta.

	21. 
	FP.24
	Lūgums precizēt, kas domāts ar vārdu “vienums” vai tas ir ieraksts, vai ieraksta datu lauks?
	Prasība tiks precizēta, aizstājot “vienums” ar “datu lauks”.

	22. 
	FP.25
	Lūgums precizēt, kas domāts ar vārdu “komponente”
	Prasība tiks precizēta.

	23. 
	FP.26
	Lūgums precizēt prasību auditēšanas informācijas aizsargātai saglabāšanai, norādot, kas ir kritērijs, ka ieraksts ir aizsargāts pret modifikācijām.
	Galvenais kritērijs ir auditēšanas informācijas nepārtraukta pārsūtīšana Pasūtītāja SIEM risinājumam.

	24. 
	3.4, 4.4, 5.6, 9.7
	“Statusa plūsmas konfigurēšanas” sadaļās lūgums precizēt kādas prasības ir dokumentu visiem saskaņošanas procesiem – daudzpakāpju, paralēliem, starpresoru saskaņošanas procesiem u.t.t. un statusu maiņām.
	Prasība tiks precizēta sprinta laikā.

	25. 
	3.7
	Sakarība ar “Apropriāciju / finansēšanas plānu izmaiņas” funkcionalitāti sadaļā lūgums precizēt kas tiek saprasts ar datu  pārnešanu vai "datu pārnesi uz FP”
	Prasība ir precizēta.

	26. 
	3.8., 4.6, 5.8, 6.2.4, 6.9,7,7.1.4, 7.2.4, 8.5, 9.9
	Atskaišu vajadzību sadaļas tehniskajā specifikācijā aprakstītas ļoti vispārīgi, kas pieļauj plašas interpretācijas iespējas. Ieteikums atskaišu funkcionalitāti neiekļaut šajā sistēmā, bet realizēt to ārpus sistēmas ar specializētiem datu noliktavas un analītikas rīkiem (DWH), kas spēj apkopot datus no šīs sistēmas un arī citām Pasūtītāja sistēmām un piedāvāt efektīvus analītikas rīkus. Ja tomēr nepieciešams veidot atskaites šajā budžetēšanas sistēmā, lūgums iekļaut konkrētu detalizētu atskaišu sarakstu ar nepieciešamo noformējumu, nepieciešamajiem formātiem, detalizēti aprakstīt no citām sistēmām integrējamos datus, kā arī norādīt atskaišu struktūru, paredzamo lietotāju skaitu atskaitēm un paredzamo datu apjomu atskaitēm. Lūgums ņemt vērā, ka prasība sistēmā realizēt iespēju lietotājiem pašiem veidot savas atskaites ir ļoti darbietilpīgs pakalpojums un finanšu līdzekļu taupīšanas nolūkos, iesakām šādu funkcionalitāti neiekļaut tehniskajā specifikācijā un realizēt to specializētos datu noliktavas un analītikas rīkos ārpus šīs sistēmas.
	Prasība tiks precizēta sprinta laikā.


	27. 
	7.1.1
	“Plānošanas forma” sadaļā minēta prasība lietotājam pašam veidot savu PF skatu, kas ir potenciāli darbietilpīga prasība un var sadārdzināt sistēmu, tādēļ iesakām neiekļaut šo prasību
	Prasība tiks atstāta. 

	28. 
	4.5
	Ieteicams precizēt specifikāciju nosakot kas un kādā veidā definē nosacījumus datu pārnešanai no atbalstītiem un precizētajiem prioritārajiem pasākumiem
	Prasība tiks precizēta sprinta laikā.


	29. 
	5.1
	Ieteicams precizēt specifikāciju nosakot kas un kādā veidā definē nosacījumus, lai funkcionalitāte ielasītu datus.
	Prasība tiks precizēta sprinta laikā.


	30. 
	5.7.
	Ieteicams precizēt specifikāciju nosakot kas un kādā veidā definē nosacījumus datu pārnešanai no vidēja termiņa budžeta, apstiprinātiem prioritāriem pasākumiem
	Prasība tiks precizēta sprinta laikā.


	31. 
	6.2.1
	Lai izvairītos no pārpratumiem, ieteicams detalizēt prasību, kas pašreizējā redakcijā ir  šāda: “Jaunajai funkcionalitātei jānodrošina esošā FP funkcionalitāte e-pakalpojumā ePlāni, tajā skaitā nepieciešamo FP datu nodošana Vienotajai valsts budžeta plānošanas un izpildes informācijas sistēmai, kas nepieciešami asignējumu piešķiršanai un kontu atvēršanai, kā arī atgriezeniskās informācijas apstrāde”
	
Tehniskajā specifikācijā tiks ievietota saite uz e-pakalpojuma ePlāni lietotāja ceļvedi.

	32. 
	6.2.1
	Vēršam uzmanību, ka prasība “Jāspēj definēt lauku izvēlnēs attēlojamo datu nosacījumus…” ir potenciāli ļoti darbietilpīga prasība it īpaši minētais nosacījums Nr. 4 “Jāvar definēt sistēmas administrēšanā lauku obligātums pie noteiktiem parametriem (piemēram, ja izvēlēts noteikts saistību veids, “Projekta” lauks obligāts).”. Iesakām pārskatīt šo prasību.
	Prasība tiks atstāta.

	33. 
	6.2.1
	Lai izvairītos no pārpratumiem, ieteicams detalizēt prasību” Jāvar definēt, kurus no ievadītajiem pamatdatiem drīkst mainīt noteiktos FP statusos vai ierobežot ar lietotāja tiesībām.”
	Prasība netiks precizēta.

	34. 
	6.2.4
	Vēršam uzmanību, ka FP11-PF13 bija minēts formu definators, taču šajā punktā papildus minēta veidlapa. Iespējams nepieciešams precizējums, lai izvairītos no pārpratumiem.
	Prasība tiks precizēta.

	35. 
	6.2.4
	Ieteicams precizēt prasību par veidlapas laikatkarību.
	Prasība tiks precizēta.

	36. 
	6.7
	Lūgums precizēt sadaļu “Konsolidācija”
	Prasība tiks precizēta sprinta laikā.


	37. 
	7.
	Lūgums precizēt prasību “Atsevišķu klasifikatoru uzturēšana tiek nodrošināta decentralizēti šajā funkcionalitātē ar tālāku to sinhronizāciju ar RVS Horizon.”
	Prasība tiks precizēta sprinta laikā.


	38. 
	7.1
	Ieteicams precizēt prasību par dimensiju papildināšanu “Dimensiju skaits sistēmā var tikt papildināts atbilstoši vajadzībām”.
	Prasība tiks precizēta sprinta laikā.


	39. 
	7.1.2
	Lūgums precizēt prasības sadaļā “Uzsākot kārtējo gadu”, vēlams iekļaut arī piemērus.
	Prasība tiks precizēta sprinta laikā.


	40. 
	7.1.3
	Ieteicams precizēt filtrēšanas prasību “Jānodrošina filtrēšanas iespēja no formā redzamajiem elementiem.”
	Prasība tiks precizēta sprinta laikā.


	41. 
	7.2.2
	Lūgums precizēt prasību norādot vai šeit jānodrošina integrācija ar RVS Horizon vai kā citādi “Uzņemto saistību un prasību plānošanas formā uzrādās uz kalendārā gada sākumu izstrādes laikā definētā statusā  RVS Horizon esošo Līgumu dati + plānošanas periodā uzņemto un noslēgto līgumu dati. “
	Prasība netiks precizēta.

	42. 
	9.1
	Lūgums precizēt, norādot kādi ir definētie nosacījumi un kas tās par citām sistēmām, kas iekļautas prasībā “Uzsākot izpildes analīzi, funkcionalitātē pēc definētiem nosacījumiem ielasa citās sistēmas funkcionalitātēs radušos datus”
	Prasība netiks precizēta.


	43. 
	9.8
	Ieteicams precizēt specifikāciju nosakot kas un kādā veidā definē nosacījumus datu pārnešanai no vidēja termiņa budžeta, apstiprinātiem prioritāriem pasākumiem un apropriāciju izmaiņu funkcionalitātēm.
	Prasība tiks precizēta sprinta laikā.






[bookmark: _GoBack][__________]
	Nr.p.k.
	Tehniskās specifikācijas prasība
	Komentāri
	Iepirkuma komisijas skaidrojumi

	ORG.1
	Klienta vajadzībām pielāgotas programmatūras izstrāde.

	Tehniskās specifikācijas ORG.1. ir noteikts, ka, “izstrādājot Sistēmu kā klienta vajadzībām pielāgotu programmatūru, Piegādātājam jānodrošina atvērta pirmkoda risinājumu izmantošana”. Ierosinām neierobežot iepirkuma prasības tikai ar atvērto pirmkodu, jo Valsts Kasei būs nepieciešams uzturēt specifiskās zināšanas šo risinājumu uzturēšanai, kā arī vairāku iespēju izstrāde var būt būtiski darbietilpīgāka, salīdzinot ar citām tehnoloģijām. Ierosinām papildināt teikumu ar frāzi “vai citas tehnoloģijas”.

	Ministru kabineta 2023. gada 4. jūlija noteikumu Nr. 367 "Informācijas sistēmu vispārējās tehniskās prasības" 2.4.5.punktu, izstrādājot jaunas informācijas sistēmas, izmanto atvērtā koda platformas un risinājumus, kuri atbilst mūsdienīgas – modulāras, sadarbspējīgas un informācijas un komunikācijas tehnoloģiju infrastruktūru efektīvi izmantojošas – informācijas un komunikācijas tehnoloģiju arhitektūras prasībām saskaņā ar Vides aizsardzības un reģionālās attīstības ministrijas tīmekļvietnē publicētajām specializētās lietojumprogrammatūras tehnoloģiskās arhitektūras vadlīnijām un kuriem ir demonstrētu pielietojumu vēsture un pastāvīga attīstības kopiena. Izņēmums no šī noteikuma ir pieļaujams, ja tiek izmantota programmatūra kā pakalpojums (SaaS).

	NP.2.
	Izmantojamā programmatūra
	Tehniskās specifikācijas NP.2. “Izmantojamā programmatūra” 4. , 7. un 9. nosaka diezgan specifiskās un eksotiskās tehnoloģijas. Ierosinām NP.2. p. 4., 7. un 9. papildināt ar frāzi “vai līdzvērtīgas tehnoloģijas”.

	Prasība tiks atstāta.

	6.9.
	Sākotnējo datu nodrošināšana funkcionalitātes uzsākšanai  
	Tehniskās specifikācijas p.6.9. Sākotnējo datu nodrošināšana funkcionalitātes uzsākšanai ir noteikts, ka “nodrošināt sākotnējo FP redakciju izveidi - datu pārnesi no esošās FP apstrādes sistēmas (ePlāni) uz jauno funkcionalitāti”. Ierosinām pievienot e-Plāni datu struktūru, lai varētu novērtēt datu pārnešanas darba apjomu.

	
Prasība tiks dzēsta, ņemot vērā funkcionalitāšu izstrādes secību.





Citi komentāri:

[__________]


	Nr.p.k.
	Citi komentāri
	Iepirkuma komisijas skaidrojumi

	1.
	ORG.50. prasību var interpretēt arī tā, ka produkcijas sistēmā var tikt ievietotas izmaiņas, ko nav veidojis Piegādātājs, bet gan Pasūtītājs pats, vai kāda cita trešā puse. Ja jā, tad kādas ir sagaidāmās garantijas prasības pret Izpildītāju, situācijā, kad Izpildītājs nevar garantēt korektu koda izpildi gadījumā, ja kodu maina kāda cita puse.
	Prasība tiks precizēta.


	2.
	Iesakām pārvērtēt izvēlēto iepirkuma procedūru, jo ņemot vērā pašreizējo tehniskas specifikācijas detalizācijas pakāpi un Pasūtītāja vēlmi dealizēt un precizēt prasības projekta realizācijas laikā, kā arī piemērot agile projektu vadības metodes, iespējams atbilstošākā procedūra ir konkursa procedūra ar sarunām vai konkursa dialogs.
	Nesaskatām kritisku vajadzību.



[__________]

	Nr.p.k.
	Citi komentāri
	Iepirkuma komisijas skaidrojumi

	1.
	Vai Valsts kase varētu izskatīt iespēju izmantot Publiskā (government) mākoņa izmantošanas iespējas Eiropas Savienībā datu attēlošanai (datus neglabājot mākonī)?

	Prasība tiks precizēta.
Jā, ir pieļaujams izmantot SaaS risinājumu ņemot vērā papildus prasības mākoņa programmatūrai (skat. prasību ORG.2).

	2.
	Ierosinām izskatīt iespēju atļaut iepirkumā piedāvāt Publiskā (government) mākoņa izmantošanas iespējas Eiropas savienībā (piem. Azure: ir publiskais un government mākonis; Oracle ir arī government mākonis).  

	Prasība tiks precizēta.
Jā, ir pieļaujams izmantot SaaS risinājumu ņemot vērā papildus prasības mākoņa programmatūrai (skatīt prasību ORG.2.).


	3.
	Vai Valsts kase izskata iespēju izmantot LVRTC mākoni?

	Jā.

	4.
	Lūdzam aktualizēt Valsts Kases esošās tehnoloģijas (piem. SAP BusinessObjects, SAP Treasury)

	Skatīt NP.2. un NP.10.




[__________]

	Nr.p.k.
	Citi komentāri
	Iepirkuma komisijas skaidrojumi

	1.
	Iespēja izmantot CRTL + Z ir ļoti specifiska prasība, mūsu gadījumā tā nav iespējama un ievadītus datus, kas piedalās aprēķinā nevaram tik vienkārši izdzēst ar vienu kombināciju un ticu, ka tā radītu riskus,
	Prasība tiks noteikta kā vēlama prasība.

	2.
	Būtu svarīgi saprast norādīto sistēmas lietotāju pieejas lomas, jo mūsu gadījumā tā ir licencēšanu un atšķirīgi licencēšanas nosacījumi, kas ietekmē arī licences cenu.
	Prasība tiks precizēta.



7. Iepirkuma komisijas galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā:
Izskatot saskaņā ar Publisko iepirkumu likuma 18. panta otro prim daļu rīkotajā apspriedē ar piegādātājiem saņemtos piegādātāju komentārus par atklāta konkursa “Budžeta plānošanas un finanšu vadības risinājuma izstrāde un uzturēšana” (Id. Nr. VK 2023/03/ANM) nolikuma pretendentu atlases prasībām un tehniskās specifikācijas prasībām, iepirkuma komisija secina, ka saskaņā ar saņemtajiem piegādātāju komentāriem un ierosinājumiem jāprecizē atklāta konkursa “Budžeta plānošanas un finanšu vadības risinājuma izstrāde un uzturēšana” (Id. Nr. VK 2023/03/ANM) nolikuma pretendentu atlases prasības un tehniskās specifikācijas prasības (skat. iepriekš norādītos iepirkuma komisijas skaidrojumus).

